Onnie in die sop oor 'seksskrywes' | Maroela Media
Die Oos-Kaapse departement van onderwys het 'n ondersoek van stapel gestuur nadat 'n onderwyser van Grahamstad na bewering in inskrywings op sosiale media gespog het oor hoe hy met graad 11-leerders by sy skool seks het.
Themba Kojana, superintendent-generaal van onderwys, het in 'n verklaring gesê hy het "met afsku van die skrywes te hore gekom". Kojana het gesê die departement is in 'n verleentheid gestel deur die onderwyser se "verwerping van morele verantwoordelikheid".
"Ek veroordeel die uitbuitende gedrag van hierdie onderwyser ten sterkste aangesien dit afbreuk doen aan die onderwysberoep. Ek het daarom onmiddellik 'n ondersoek van stapel gestuur na die bewerings. Ons ingryping in hierdie saak word gegrond op sy kommentaar op sosiale media, spesifiek die skrywes op sy Facebook-profiel," het Kojana gesê.
Hy het gesê die departement se regspan sal vasstel wat die wetlike gevolge van die onderwyser se gedrag inhou. Die departement se aanvanklike stappe sal gegrond wees op 'n voorlopige verslag van die direktoraat vir arbeidsverhoudinge.
"Ek wil hiermee 'n streng waarskuwing rig aan alle onderwysers wat ons leerders as seksmaats sien – dit sal daartoe lei dat hulle hul werk verloor. Ons werk saam met die Suid-Afrikaanse raad vir onderwysers om seker te maak dat onderwysers wat skuldig bevind word aan hierdie oortredings van die lys geskrap word en nooit weer met kinders in Suid-Afrika werk nie."
"Van stapel gestuur"? Beteken dit dalk "begin"? Baie lomp en betekenisloos,
Absolute goeie beginsel, Konjana, buiten dat kinders onderwys in n veilige omgewing gaan ontvang, is dit n opvoeding vir die toekoms van die jong mense in sosiale en seksuele gedrag. Verder kan jy jou aan iets meer grillerig en afstootlik aan dink as n grillerige vet, geplooide mooi jong mense se ontdekking van liefde vernietig met hul seksgerigte gedrag. Verder kan die kinders nie hul man staan teen n onderwyser wat sy magsposisie misbruik en dit is ook n krimineel.
Wel.. gooi mens streng geloofswaardes by die deur uit, waarmee word dit vervang? …LOS VULGERE SEDES maw geen morele waardes die bose neem oor.
Ek hoor wat Valerie sê. Hoekom is die ondersoek van stapel gestuur?
En toe is daar 4 kommentare oor taalgebruik. Voel of ek skool gaan. ??Ek hoop darem terwyl julle die taal onder oë het dat daai onderwyser toegesluit gaan word.